**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 159**

(protokols Nr. 6, 43. p.)

**Par līdzfinansējuma piešķiršanu biedrībai “Smēdes nams Cesvainē” dalībai LEADER projektu konkursā Sabiedrības īstenotas aktivitātes**

Madonas novada pašvaldībā saņemts biedrības “Smēdes nams Cesvainē” iesniegums (reģistrēts Madonas novada pašvaldībā 11.03.2025. ar Nr. 2.1.3.1/25/1030) ar lūgumu piešķirt līdzfinansējumu dalībai LEADER projektu konkursā 10% apmērā no kopējām projekta izmaksām.

Biedrība “Smēdes nams Cesvainē” ir iesniegusi projekta pieteikumu Madonas novada fonda izsludinātajā LEADER projektu konkursā projekta „Kopienu spēcinošas un vietas attīstību sekmējošas iniciatīvas”. Kopējā projekta izmaksu summa ir EUR 12000 (Divpadsmit tūkstoši *euro*, 00 centi), nepieciešamā līdzfinansējuma summa ir EUR 1200 (Viens tūkstotis divi simti *euro*, 00 centi).

Projekta ietvaros plānots veikt remonta darbus Cesvaines smēdes namā, demontēt nedrošās griestu detaļas, iebūvēt kamīnu, uzstādīt elektroniskos radiatorus, un iegādāties aprīkojumu kalēja aroda prasmju apguvei.

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt biedrībai “Smēdes nams Cesvainē” līdzfinansējumu dalībai LEADER projektu konkursā “Sabiedrības īstenotas aktivitātes” 1200 (Viens tūkstotis divi simti *euro*, 00 centi) apmērā, bet ne vairāk kā 10% no kopējās tāmes summas, projekta apstiprināšanas gadījumā.
2. Līdzfinansējumu piešķirt no Attīstības nodaļas 2025. gada budžeta pozīcijas “Sabiedrības integrācija un līdzdalība”, kods: 1501.39

Domes priekšsēdētājs A.Lungevičs

*A. Noviks 28378298*